

Temeljem članka 11. stavka 2. Zakona o pravu na pristup informacijama ("Narodne novine" broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata ("Narodne novine", broj 140/09), upućuje se

JAVNI POZIV 
za savjetovanje sa zainteresiranom javnošću u postupku donošenja
Prijedlog Proračuna Općine Vir za 2025. i projekcija Proračuna za 2026. i 2027. godinu  
Prijedlog proračuna Općine Vir za 2025. godinu i projekcije za 2026. i 2027. godinu izrađeni su na temelju Zakona o proračunu („Narodne novine“ br. 144/21), uzimajući u obzir vlastite gospodarske i društvene specifičnosti. 
Ovim putem se poziva zainteresirana javnost - trgovačka društva, građani, udruge, građanske inicijative, zaklade, javne i privatne ustanove, svi zainteresirani koji svojim prijedlozima i sugestijama mogu pridonijeti donošenju kvalitetnijeg Proračuna Općine Vir za 2025. godinu i projekcije proračuna za 2026. i 2027. godinu da se odazovu. 
Svoje prijedloge, primjedbe i komentare možete u pisanom obliku na popunjenom propisanom obrascu poslati na adresu Općina Vir, Trg Svetog Jurja 1, 23 234 Vir (s naznakom: "Savjetovanje s javnošću – Prijedlog Proračuna Općine Vir za 2025. godinu i projekcije proračuna za 2026. i 2027. godinu ili na e-mail adresu protokol@vir.hr zaključno s 16.06.2025. godine. 
Svi u roku pristigli prijedlozi razmotrit će se, a oni prihvaćeni uvrstiti u konačni Prijedlog proračuna Općine Vir za 2025. godinu i projekcije proračuna za 2026. i 2027. godinu koji će se proslijediti Općinskom vijeću Općine Vir na odlučivanje.                                                                                                   
Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću, koje sadrži zaprimljene prijedloge i primjedbe, te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenim Internet stranicama Općine Vir, www.vir.hr.
Obrazloženje
Povjerenik za informiranje je dao mišljenje u dopisu KLASA:008-08/23-01/6, URBROJ:401-01/13-23-1 od 19. rujna 2023. godine da ima raznih načina da se građani informiraju o proračunu, odnosno o nacrtu proračuna. Navodi da se postupanje po točki 5.4. Sudjelovanje građana u procesu planiranja proračuna JLP(R)S iz Uputa za izradu proračuna jedinica lokalne i područne (regionalne) samouprave za razdoblje 2024.-2026. smatra provedenim savjetovanjem s javnošću sukladno odredbama Zakona o pravu na pristup informacijama („Narodne novine“ br. 15/13, 85/15, 69/22). U Uputama za izradu proračuna JLP(R)S za razdoblje 2024. do 2026. pod točkom 5.4. navedeno je da je sudjelovanje građana u procesu planiranja proračuna jedinica lokalne i područne (regionalne) samouprave kao i prijašnjih godina, osigurano na način da su jedinice lokalne i područne (regionalne) samouprave i njihovi proračunski korisnici, po usvajanju proračuna od strane predstavničkog tijela, proračune i financijske planove  dužni objaviti na svojim mrežnim stranicama. Prilikom izrade proračuna za razdoblje 2024.—2026. jedinice lokalne i područne (regionalne) samouprave trebaju razmotriti komentare koje su zaprimile na usvojen i po usvajanju objavljen proračun za razdoblje 2023.-2025. 


